Source: https://www.maaseuduntulevaisuus.fi/talous/artikkeli-1.558877
Timestamp: 2020-07-10 22:43:48+00:00
Document Index: 94177

Matched Legal Cases: ['kko ', 'kko ', 'kko ', 'kko ', 'kko ', 'kko\n', 'kko ']

Auto- ja kuljetusalan työntekijäliitto AKT laajentaa postityöntekijöiden PAUn lakkoa koskevaa tukilakkoaan satamiin. Ahtaajien tukilakko alkaa torstaina kello 6 ja päättyy lauantaina kello 6, jos Postin työehtoriitaa ei saada ratkaistua.
"Kaikki ovat myötätuntotyötaistelussa mukana, jos sitä ennen tässä työriidassa ei ole saatu PAUta tyydyttävää tulosta aikaiseksi", sanoo AKT:n puheenjohtaja Marko Piirainen STT:lle.
"Tarvittaessa teemme uusia tukitoimia, jos näillä ratkaisua ei vielä synny."
"Tämä tarkoittaa, että se (ahtaajien tukilakko) vaikuttaa suoraan ulkomaankaupan merikuljetuksiin sekä viennin että tuonnin osalta", Ahlström sanoo STT:lle.
"Nyt kaikkien osapuolten pitäisi ottaa järki käteen ja ratkaista tämä riita nopeasti."
"Kyllä tämä aiheuttaa huomattavasti enemmän vahinkoa kuin jos tämä tulisi ihan nollatilanteessa", Mutru sanoo STT:lle.
Myös Merimies-Unioni on vähitellen lisännyt omia tukitoimiaan postilaisten PAU:n työtaistelulle. Tänä aamuna Merimies-Unionin tukitoimet pysäyttivät Suomen lipun alla kulkevan rahtiliikenteen merillä.
"Koko Suomen kauppalaivasto pannaan seisomaan niiden tullessa Suomen satamiin, samalla kuin ulkomaiset kilpailijat liikkuvat normaalisti. Näin ollen lastit sekä matkustajat ohjautuvat kilpailijoille, ulkomaisen lipun alla kulkeville aluksille", Ahlström sanoo tiedotteessa.
Postin työehtoriitaa ei saatu eilen sovittua, kun Medialiitto hylkäsi neljän selvityshenkilön ehdotuksen pakettilajittelijoita koskevan kiistan ratkaisemiseksi. Medialiiton mukaan pakettilajittelijoiden siirto toiseen työehtosopimukseen on ollut Postin oma päätös, eikä asia Medialiiton mukaan kuulu sen ratkaistavaksi.
Postityöntekijöitä edustava PAU ei hyväksy pakettilajittelijoiden siirtoa Medialiiton ja Teollisuusliiton väliseen työehtosopimukseen. Kiista pakettilajittelijoiden asemasta on estänyt sovun löytymisen postialan tes-neuvotteluissa PAU:n ja työnantajaliitto Paltan välillä.
PAU olisi hyväksynyt neljän työmarkkinakonkarin esittämän ratkaisun, jonka jälkeen se olisi voinut solmia uuden työehtosopimuksen Paltan kanssa. Myös AKT:n Piirainen sanoo, että selvitysryhmän esityksen pohjalta olisi hyvin voitu edetä.
Tänään AKT:n tukilakko aiheuttaa merkittäviä häiriöitä pääkaupunkiseudun linja-autoliikenteeseen. Bussinkuljettajien lakko alkoi aamuyöllä kello kolme ja jatkuu vuorokauden.
Myös Merimies-Unionin ja Ilmailualan Unionin tukitoimet aiheuttavat tänään isoja häiriöitä meri- ja lentoliikenteeseen.
Aiheet AKT PAU Postin lakko ahtaajat metsäteollisuuden menetykset postilakko tukilakko
Iltalehti: Pron tukilakko pysäyttää satamat, jos paperiteollisuuden toimihenkilöiden työkiistaan ei löydy sopua
Metsä 18.02.2020
Energiateollisuus: Sähköliiton tukilakot voivat katkaista kaukolämmön länsirannikolla